Facultatea de Stomatologie a Universității de Medicină și Farmacie „Carol Davila” din București – Câștigătoare a unei competiții la nivel european

Facultatea de Stomatologie a Universității de Medicină și Farmacie „Carol Davila” din București a câștigat competiția Oral Health Professional Educators’ “Practice Green” 2025 Award, organizată de către Association for Dental Education in Europe (ADEE), cu ocazia celui de-al 50-lea Meeting anual al acestei asociații, eveniment ce a avut loc la prestigioasa Universitate Trinity College din Dublin, Irlanda, în luna august 2025. (https://the-probe.co.uk/blog/2025/08/adee-edsa-and-henry-schein-announce-winners-for-the-2025-oral-health-professional-educators-awards)

Acest premiu încununează eforturile susținute, dăruirea și pasiunea cadrelor didactice și a studenților acestei facultăți, ce s-au implicat în ultimii patru ani în numeroase activități dedicate sustenabilității în practica stomatologică și educația universitară a viitoarelor generații de medici stomatologi.

Recunoașterea primită la nivel european face cinste facultății și universității noastre, fără de care n-ar fi fost posibilă această confirmare internațională. Mulțumim Ligii Studenților la Medicină Dentară București (LSMDB), pentru participarea activă la toate proiectele desfășurate în ultimii ani și studenților Dan Răzvan Popa – Președinte și Matei Tudor pentru contribuțiile importante.

Vom continua să dezvoltăm această direcție importantă în viața comunității academice a facultății și universității noastre!

Echipa care a contribuit la realizarea acestui succes a fost reprezentată la Dublin de Prof. Dr. Silviu Pițuru, Prof. Dr. Andreea Didilescu, Prof. Dr. Marina Imre, Prof. Dr. Ruxandra Sfeatcu, Conf. Dr. Ana Maria Cristina Țâncu, Șef Lucrări Dr. Mihaela Pantea, Asist. Dr. Ana Cernega, Asist. Dr. Miruna Dinescu.

Articolul Facultatea de Stomatologie a Universității de Medicină și Farmacie „Carol Davila” din București – Câștigătoare a unei competiții la nivel european apare prima dată în umfcd.